section_heading: Ugljični čelici za nosive konstrukcije
paragraph_text: Čelici za nosive konstrukcije posjeduju granicu razvlačenja od 190 do 370 N/mm<sup>2</sup>, vlačnu čvrstoću od 330 do 700 N/mm<sup>2</sup>, te istezanje od 10 do 28%. Iznos granice razvlačenja je viši ako je viši sadržaj ugljika i udio perlita u mikrostrukturi. Čvrstoća se može povisiti dodatkom mangana i silicija (mangan mora biti < 1,65% jer povisuje prokaljivost). Porastom omjera Mn/C raste i udarna radnja loma. Čelici za nosive konstrukcije uglavnom se primjenjuju u temperaturnom području od -40&nbsp;°C do +50&nbsp;°C. Uobičajeni čelici ove skupine prema EN 10027 su: S235 (Č. 0270), S355J2G3 (Č. 0563).